
”Vihdoinkin jälleen satamassa, vih¬ 
doinkin kiinteätä maata jalkojen al¬ 
la! Etten aivan menettäisi tuntumaa 
olen tehnyt oloni muka¬ 
vaksi "erämaan laivan” selässä ja 
toivun viime seikkailusta. Ympärillä¬ 
ni on oikein itämaalaista, ja minulla 
on sellainen tunne, ettei lepohetkeä 
jatku pitkään. Kapteenimme tiirailee 
jo aluksen ilmapuntaria ... ja sen 
jälkeen on odotettavissa enimmäk¬ 
seen hyvin tuulinen matka! 


Tässä numerossa saat mennä Venlan mu¬ 
kana Movvglin luokse viidakkoon. Mowgli 
kertoo yhtä ja toista eräästä kollegastaan. 
Jaa kenestäkö? En taidakaan kertoa. Ota 
itse selko! 


Tällä kertaa metsästetään kon¬ 
nia ja rikkauksia oikealla ja va¬ 
semmalla. Sen kun heittäydyt 
mukaan metsästykseen! Ja lyk¬ 
kyä tykö! 



Sivuilta 26 ja 27 saat tietää vähän siitä, 
kuinka ensimmäinen elokuva syntyi. Sitten 
voit itse valmistaa nykyaikaisen version 
"alkuelokuvaa” ja esittää sen karusellite- 
atterissa. Hevoselokuva! Pääosassa Vek¬ 
kuli! 




Kulta — ja tämän jalometallin etsintä — 
on aina kiehtonut ihmistä! Taidat itsekin 
kiinnostua, kunhan luet kultarosvojen aar¬ 
teesta. Siitä on juttua lehden lopussa. Mut¬ 
ta muista, että moni ihminen on tullut on¬ 
nettomaksi kultakimpaleita etsiessään. 

'Tiedätkö sinä todella kaiken Tarzanista?”, Venla kysyy pieneltä 
intialaispojalta Fantasian rajalla — Fantasia on unimaa, jossa 
kaikki seikkailut ja jännittävät kertomukset syntyvät. "Niin totta 
kuin nimeni on Mowgli!* Minä voin kertoa viidakkoveljestäm Tar 
zanista vaikka mitä!” 

Bagheera, musta pantteri, venytteleiksen notkeana ja vahvistaa: 
"Meidät oli jo keksitty, kun tuo 'apinain poika’ ilmestyi!” 

Mowgli sanoo ystävällisesti Venlalle: "Istu sinä Bagheeran 
selkään niin päästään nopeammin eteenpäin!” Ja 
niin he katoavat viidakon vihreään pimentoon . . . 

Fantasian maahan. 


Tuskin Venla on tottunut hämärään valais¬ 
tukseen, kun puiden latvuksissa heilahtaa jo¬ 
takin. Kuuluu hirmuinen kiljunta, ja ohi hu¬ 
rahtaa puolialaston hahmo lannevaate lepat¬ 


taen. "Viidakon valtias harjoittelee jäl¬ 


leen!”, huokaa Movvgli, ja pantteri ummis¬ 
taa kärsivänä silmänsä. Venla ottaa sormet 
korvistaan: "Miten yksi ainoa ihminen saat¬ 
taakin kuulostaa noin kamalalta?”, hän ih¬ 
mettelee, ja Movvgli nauraa. 


"Kun Tarzan hyppäsi 
ulos kirjan sivuilta ja päätyi 
valkokankaalle 1918, riitti kun hän 
vain nosti kädet suunsa ympärille 
torveksi ja oli muka kiljuvinaan korvia 
huumaavasti, koska siihen aikaan tehtiin 
vain mykkiä elokuvia. Ensimmäinen ääni- 
elokuva tehtiin Tarzanista 1927. Siitä 
alkoivat kärsimykset! 
Silloinen Tarzan kiljui filmauksessa äänen¬ 
sä käheäksi, mutta teatterissa kuultiin vain 
naurettavaa pientä kirkunaa, joka ei ollen- 
sopinut viidakon sankarille eikä hänen 
apinoilleenkaan. Mutta sitten Hollyvvoodin 
unelmatehtaan ääniteknikot panivat kokoon 
mahtavan sotahuudon. Kuukausien yritysten 
jälkeen tämä viidakkohahmo kiljui kovaää¬ 
nisistä niin uskottavasti, että studion 
covvboy-hevoset riistäytyivät kauhuissaan ir¬ 
ralleen ja kylmät väreet kulkivat pitkin stu- 
dioväen selkiä. Kun Tarzan ulvoo valkokan- 
laalla, ääni ei tule hänen kurkustaan en¬ 
sinkään . . . vaan ääninauhalta!” 

"Olipa esitelmä!”, tuumailee Bagheera. 
"Annettaisiinkohan kuvien puhua nyt. Näy¬ 
tä Venlalle Tarzan-galleria!” 


* ” Viidakkokirjan” kirjoitti Mowglin seikkailuista Rudyard Kipling 
vuonna 1894. Jollet ole lukenut sitä vielä, niin lue kaikin mokomin! 

Vuodesta 1918 saakka siis Tarzan-elokuvia 
on tehty. Tähän mennessä niitä on tehty teat¬ 
tereita ja televisiota varten viitisenkymmentä. 

Sellaisessa vauhdissa ei tietystikään yksi ai¬ 
noa näyttelijä jaksa, sillä Tarzanin virka vaa¬ 
tii hyvää kuntoa. Jokaisen elokuva-Tarzanin 
täytyy olla hyväkuntoinen atleetti. Hänen 
täytyy kiivetä, uida ja hyppiä kuin olympia- 




Kaikki Tarzan-elo- 
kuvat ovat tuottaneet 
suuria rahoja. Eivätkä 
vain ne! On tehty Tar- 
zan-äänilevyjä, 

Tarzan-näytelmiä, Tar- 
zan-muotia, Tarzan-sar- 
jakuvia ja paljon, paljon 
muuta. Se, joka on tästä 
Tarzan-sirkuksesta eniten 
ansainnut, on Edgar Rice 
Burroughs, joka keksi 
sankarinsa 1912. Silloin 
ilmestyi ensimmäinen ro¬ 
maani, se jossa kerrotaan 
kuinka Tarzanin legenda 
alkoi. Venla kaivaa esille 
kynän ja lehtiön: ”Oi, 
saanko kuulla siitä enem¬ 
män?” Mowgli nauraa: 
"Varmasti saat! Tule mu¬ 
kaan seuraavalle sivulle!” 



laisten kymmenottelija. Sen lisäksi hänen on 
oltava hyvän näköinen, lihaksikas, jalo, ur¬ 
hea. Mutta mikään erinomainen näyttelijä 
hänen ei tarvitse olla . . . 

Kun joku näistä liaaneissa heilujista ei 
enää jaksa, tai kun hänelle esimerkiksi alkaa 
tulla outokumpua vatsan tienoille, hänet täy¬ 
tyy korvata uudella sankarilla. Kaksikym¬ 
mentä yksi eri elokuva-Tarzania on nähty 
keikkumassa valkokankaalla. Elmo Lincoln 
oli ensimmäinen, eikä Ron Ely varmaankaan 
jää viimeiseksi. Johnny XVeismiiller, Lex Bar¬ 
ker ja Gordon Scott lienevät tunnetuimmat 
Tarzanin esittäjistä. 

”Lordi ja Lady Greystoke jätetään Länsi-Afrikan rannikolle 
laivasta, jossa miehistö on noussut kapinaan. 

Siellä, karkeasti veistetyssä majassa, näkee päivänvalon pik¬ 
ku lordi. Vanhemmat kuolevat vain vuotta myöhemmin . . . 
ehtimättä antaa pojalle nimeä. 

Nimen hän saa apinanaaras Kalalta, joka hoitaa poikaa hel¬ 
lästi. Pikku lordi varttuu Tarzanina (se tarkoittaa apinain kie¬ 
lessä valkonahkaa) gorillalauman parissa ja oppii oikein hyvin 
puolustamaan karvatonta, valkoista nahkaansa. 

Nuorena miehenä ja apinalauman johtajana hän löytää sor¬ 
tuneen mökin aukealta viidakosta. Sinne hän palaa niin usein 
kuin voi ja oppii vähitellen lukemaan ja kirjoittamaan. Näine 
uusine taitoineen hän tunkeutuu syvemmälle valkoisten maail¬ 
maan ja inhimilliseen ajatteluun ja huomaa lopulta, ettei hän 
olekaan villieläin . . . vaan ihminen. 

Nyt nousee maihin tälle mielikuvitus-Afrikan rannikolle 
muuan professori Jane-tyttärensä kanssa. Tarzan pelastaa hei¬ 
dät mitä pahimmista vaaroista — ja rakastuu tottakai kaunii¬ 
seen Janeen. 

Myöhemmin Tarzan menee Janen mukana sivistyneeseen 
maailmaan, ja silloin saadaan selville, että hän on aito lordi. 
Mutta hän on elänyt liian kauan viidakossa, jotta hänestä voisi 
tulla oikeata herrasmiestä. Hän oivaltaa sen, luopuu 
arvonimestään, rahoistaan ja perinnöstään ja palaa 
viidakkoon. Hänen nelijalkaiset ystävänsä tervehtivät 
häntä riemuiten, ja hänen — enimmäkseen — kaksi¬ 
jalkaiset vihollisensa kauhistuvat, Tarzan 
on täällä taas!’, kaikuu halki ^ 

viidakoitten.” 

Venla ei pystynyt kirjoittamaan niin nopeasti 
kuin Mowgli kertoo. ”Kiva tarina!”, hän muti¬ 
see uudelleen ja uudelleen. ”Ja tällä Edgar Rice 
Burroughs sitten menestyi?” 

"Suunnattomasti! Jo ensimmäisestä kirjasta 
tuli bestseller, miljoonat lukijat sananmukaisesti 
ahmaisivat sen. Ja mr Burroughs piti huolta hy¬ 
västä jatkosta; vuosina 1916—35 ilmestyi vuosit¬ 
tain ainakin yksi Tarzan-kirja. Päivittäin hän sa¬ 
neli sihteerilleen kolmisenkymmentäkin sivua. 
Homma kävi kuin rasvattu, ilman minkäänlaisia 
ongelmia . . . sillä Tarzanin viidakkomaailmas- 
sa ei asetettu korkeita kielellisiä laatuvaatimuk¬ 
sia. Lukijat olivat niin ihastuneita tähän lihas- 
kimppuun, että Burroughs saattoi kirjoittaa mitä 
tahtoi. Ja jatkoa seurasi aina! Tänään Tarzan- 
kirjoja on kaksikymmentäkuusi, ja ne on kään¬ 
netty 58 eri kielelle . . . kokonaispainosmäärä 
on noin 50 miljoonaa! 

Sittenhän meillä on tietysti elokuvakin ... ja 
uusi Tarzan-näkökulma aukeni. Kirjat toimivat 
vain etäälle jäävänä lähtökohtana. Käsikirjoitta¬ 
ja kehittelee omia Tarzan-tarinoitaan, nekin mie¬ 
likuvituksen ihmetöitä ... 


Tarzanin luojasta tuli miljonääri, ja kun hän 
kuoli, Burroughsin perhe sai käsiinsä tuottoisan, 
viidakkosankarin ympärille kehittyneen teolli¬ 
suuden. Ja sillä lailla asiat ovat tänäkin päivä¬ 
nä!” 

Venla antaa kynänsä vaipua ja suikkasee äk¬ 
kiä pusun Mowglin poskelle. Nuori mies punas¬ 
tuu oikein. "Sinä olet minusta paras ja ensim¬ 
mäinen!” hän kuiskaa ja heilauttaa kättään an¬ 
teeksi pyydelleen apinain pojalle, jota eläinten 
kuningas juuri vetää esiin kulisseista . . . 

Minkä takia japanilaiset kylpevät niin 
usein ja niin kuumassa vedessä? 

Jokaisessa japanilaisessa taloudessa on 
kylpylaitos, oli talous rikas tai köyhä. 
Ja sinne kokoontuu koko perhe. Väki 
saippuoi itsensä ja ottaa sitten suihkun. 
Sen jälkeen kapuavat kylpyaltaaseen 
ensin vanhemmat, sitten lapset ja lo¬ 
puksi palvelusväki taikka vanhemmat 
sukulaiset — tai kaikki yhtaikaa, jos al¬ 
las on kyllin suuri. 

Japanilainen perhekylpy — Ofuro — 
on ikivanha traditio, ja jokaisella per¬ 
heellä on omat reseptit, joiden mukaan 
valmistetaan veteen pantavat hyvän¬ 
tuoksuiset lisukkeet. Mutta ennen kaik¬ 
kea veden kuuluu olla kuumaa — kuu¬ 
muus antaa vauhtia verenkierrolle ja pi¬ 
ristää. Japanilaisen kylvyn jälkeen sitä 
tuntee olevansa kuin uusi ihminen! 


Missä kalan kanssa voi 
päästä kaveriksi? 

Euroopan, Afrikan ja Amerikan ranni¬ 
koilla, sillä siellä asustelee jättiläsmeri- 
ahven! Tämä 1—2 metrin mittainen ka¬ 
la on tavattoman ihastunut ihmisiin, se 
on utelias ja uskollinen. 

Tutkimusalus Calypson miehistä ja 
tutkimusjohtaja Cousteau ystävystyivät 
jättiläismeriahvenen kanssa ja antoivat 
sille nimen Jojo. Siitä tuli tähti eloku¬ 
vaan Hiljainen maailma. Jojo halusi ol¬ 
la mukana joka paikassa. Toisinaan se 
ui kuvaajien ohitse kun hyvin vaikeita 
kuvauksia oli meneillään. Silloin tällöin 
Jojo oli suljettava häkkiin. 

Ikävä kyllä uteliaisuus ja uskollisuus 
ovat kalalle usein haitaksi. Se on nimit¬ 
täin sukeltajille ja veden alla kalastajille 
mitä kiitollisin saalis. 

se keskipakoisvoima on? 

• Täytä vaikka sanko vedellä. Pidä sangasta 
kiinni, pyöritä sankoa pystysuuntaan ym¬ 
päri . . . nopeammin ja nopeammin. Saat 
huomata, ettei vesi putoa sangosta. Sen pi¬ 
tää sangossa keskipakoisvoima. Nopeissa 
karuselleissakin saatat tuntea keskipakois¬ 
voiman. Kun karuselli pyörii, sinä painut 
(lujemmin istuintasi vasten. 

[& 


Minkä nimisiä ovat maailman 
kookkaimmat kukat? 

Rafflesia ja Amorfofalus. Suuri Raff- 
lesia ja sen sukulainen Amorfofalus 
kasvavat Malesian ja Taka-Intian soisis¬ 
sa metsissä. 

Kukat ovat yleensä kauniita, värik¬ 
käitä ja tuoksuvia, mutta nämä molem¬ 
mat ovat epämuotoisia, värittömiä ja 
pahanhajuisia. Kukkiva Amorfofalus 
kasvaa jopa kahden metrin korkuiseksi, 
ja Rafflesia (jonka näet kuvassa) painaa 
melkein kaksitoista kiloa täysikasvuise¬ 
na. Sellaisia kukkia ei tavallisesti panna¬ 
kaan kotona maljakkoon . . . 

Sienten tavoin nämä suuret kasvit 
hankkivat elantonsa toisista kasveista. 
Ne kasvavat viidakossa suurilla puun¬ 
rungoilla ja ottavat niistä ravintonsa. 

T~ n \ (\ /•'' 

Minkä takia laama syljeskelee? £> 

Joo, sen takia että se on ärtynyt ja säikäh¬ 
tänyt. Sellainen on tämän eteläamerikka- 
laisen kamelieläimen tapa puolustautua. 

Sen villit esi-isät, quanakot, elelevät vielä¬ 
kin Perun ja Bolivian aroilla ja vuorilla. 
Laama on suosittu kotieläin. Siitä saa vil¬ 
laa, maitoa ja lihaa. Kuormajuhtana ja 
ratsuna se on luonteeltaan aasin tapainen^ 

Muuan hevosharrastaja pani tietämättään vuonna 1878 alulle 
elokuvan historian. 

Hän oli siihen aikaan Kalifornian kuvernööri. Hänen nimensä 
oli Leland Stanford. Hän väitti, että laukkaavalla hevosella oli 
tiettynä hetkenä kaikki neljä kaviota ilmassa. Kuvernöörin ystä¬ 
vä nauroi makeasti tälle teorialle ja löi kaiken lisäksi vetoa 
25 000 dollaria. 

Kuvernööri — yritteliäs mies — antoi valokuvaaja Edward 
Muybridgen tehtäväksi osoittaa teorian oikeaksi. Muybridge 
ryhtyi iloisesti toimeen. Hän asensi 24 kameraa riviin lähelle toi¬ 
siaan. Sitten hän jännitti langat tien yli kameroitten laukaisijois¬ 
ta lankkuaitaan toiselle puolen tietä. 

Kun kaikki oli valmista, hän antoi hevosen laukata tietä pitkin 
lankojen poikki. Ja klik klik klik ... 24 kuvaa tuli laukkaavas- 
ta hevosesta. 

Kun kuvat kehitettiin, osoittivat kuvat 2 ja 3 selvästi, että ku 
vernööri Leland Stanford oli ollut oikeassa, ja hän voitti veton 
sa. Hevonen leijuu sekunnin murto-osan kaikki neljä kaviota i 
massa! 


Kun kuvat 
alkoivat elää: 





Leikkaa varovasti irti molemmat sui¬ 
kaleet ja liimaa päät B ja C keske¬ 
nään sekä D ja A keskenään yhteen. 
Aseta sitten elokuva karuselliteat- 
teriin ja anna pyöriä! 

Mutta vedonlyönnin todistuskappaleesta tuli 
periaatteessa historian ensimmäinen oikea 
elokuva. Jos nimittäin katsoo kuvat projek¬ 
torin avulla nopeasti toisen toisensa perästä, 
hevosen todella näkee nelistävän ohitse. 

Ja satunnaisella luvulla 24 on tärkeä osa 
tämän päivän elokuvassa. Tarvitaan näet 
juuri 24 kuvaa sekunnissa, jotta liikkeet saa¬ 
daan luonnollisiksi. 

Olemme kopioineet Edward Muybridgen 
kuuluisan valokuvasarjan (herra itse on vali¬ 
tettavasti jäänyt kuviaan tuntemattomam¬ 
maksi), mutta olemme istuttaneet Vekkulin 
hevosen selkään. Se saa olla ensimmäinen 
elokuva sinun karuselliteatteriisi, jonka voit 
rakentaa kirjapakettisi kannesta. Siinä on sit¬ 
ten vielä toinen elokuva. 


Kun olet nähnyt nämä molemmat eloku¬ 
vat, voit tehdä elokuvan itsekin. Jos piirrät 
yksinkertaisia tikku-ukkoja, työ ei käy liian 
vaikeaksi (tuossa vasemmalla on yksi malli¬ 
esimerkki). Leikkaa paperisuikaleita, joiden 
on oltava täsmälleen samanmittaisia kuin he- 
vosfilmi, ja piirrä 12 tai 24 kuvaa vierekkäin. 

(OIKEA VASTAUS ON SIVULLA 37 . ) 

Kullankaivajat nukkuvat, nuotiotuli hiipuu 
pian sammuksiin, ja pilvet lipuvat hiljaa täy¬ 
denkuun ohi, kun 14 varjon lailla Uikkuvaa 
hahmoa lähestyy leiriä joka puolelta. 

Lähes vuoden ajan kullankaivajat ovat 
ahertaneet epäinhimillisissä olosuhteissa 
löytääkseen tavoittelemaansa arvometallia. 
Ja sitten eräänä yönä vuonna 1804 ranska¬ 
lainen rosvojoukko vie heidän vaivojensa 
palkan. Kun kullankaivajat seuraavana 
aamuna heräävät ja huomaavat, mitä on ta¬ 
pahtunut, ovat rosvojen jäljet hiekassa jo 
hävinneet näkymättömiin. 

Rosvot tekevät monena yönä onnistuneita 
hyökkäyksiä viekkaan ja tunnottoman pääl¬ 
likkönsä Pierre La Fargen johdolla. Tämä 
on entinen pappi, ja hänen miehensä kutsu¬ 
vat häntä ”Padreksi”. 


Uudessa Meksikossa sijaitsevan Marino 
Valleyn kulta on houkutellut paikalle on¬ 
nenonkijoita kaikkialta maailmasta. Suuret 
löydöt tekevät heistä ylimielisiä ja huolimat¬ 
tomia — ja silloin iskevät ”Padre” La Far¬ 
gen rosvot ja kokoavat helposti suunnatto¬ 
mia rikkauksia. Mutta kullankaivajat päät¬ 
tävät lopulta panna kovan kovaa vastaan. 
Rosvoista kuusi heittää henkensä, ja Pierre 
La Farge sekä muut henkiinjääneet pakene¬ 
vat pää kolmantena jalkana. 

* * * 

Seppä Jose Lopat sammuttaa öljylampun ja 
aikoo juuri sulkea verstaansa. Mutta kuinka 
ollakaan, silloin joku työntää jalkansa oven 

väliin, ja ilkeä ranskalaisittain murtava ääni 

komentaa: ”Sytytäpäs taas valot, ystäväni! 
Täällä ruvetaan nyt töihin.” 

Lamppuun leimahtaa liekki, ja sen valos¬ 
sa kauhistunut seppä näkee pajaansa tun¬ 
keutuneet miehet, jotka kantavat raskaita 
säkkejä selkä vääränä. Heidän johtajallaan 
on kädessään pistooli, jolla uhaten hän käs¬ 
kee sepän tulen ääreen. ” Sulata nämä kulta- 
kimpaleet ja vala ne harkoiksi”, tämä ko¬ 
mentaa ja nyökkää kohti säkkejä. 

Keskeytyksettä kultaa työnnetään sula¬ 
tusuuniin, ja Jose Lopat valaa sulaneen me¬ 
tallin harkoiksi. Seitsemän ja puolen paunan 
harkkoja valmistuu kaiken kaikkiaan 500, 
ja aamun jo sarastaessa ne lastataan ulkona 
odottaviin vaunuihin. Ennen lähtöä 
”Padre” uhkaa vielä Jose Lopatia pistoolil¬ 
laan ja sanoo: ”Minä palaan vielä, ystäväi¬ 
seni ... ja jollet pidä suutasi kiinni, niin ni¬ 
tistän sinut!” 

* * * 

Vuotta myöhemmin kuoleman kielissä 
oleva mies hoippuu Jose Lopatin pajalle. 
Tällä kertaa seppä on niskan päällä, ja hän 


lyö muitta mutkitta aseen ”Padren” kädes¬ 
tä. Entinen rosvopäällikkö on aivan voipu¬ 
nut ja kaatuu lattialle. 

Kuolemansairas rosvo saa maata pajassa, 
ja Jose Lopat vartioi häntä yötä päivää — ei 
niinkään ihmisrakkaudesta kuin silkasta 
uteliaisuudesta. Meksikolaisseppää kum¬ 
mastuttaa, mihin suunnaton aarre on jou¬ 
tunut ... Ja pikku hiljaa hänen onnistuu 
onkia tiedonjyväsiä sairaan miehen houreis¬ 
ta. ”. . . Flag Springs, Sugar Loaf Peakista 
etelään . . . Kivet näyttävät suunnan . . . 
Kuolleita kaikki, saalis on minun . . . 

Seppä jättää kuolevan miehen ja satuloi 
hevosensa. Hän ratsastaa läpi vaikeakulkui¬ 
sen Oklahoman aina Flag Springsin keitaalle 
saakka, jonne on matkaa sadan mailin ver¬ 
ran. 

Jose Lopat tutustuu huolellisesti Flag 
Springsin maastoon ja alkaa sen jälkeen et¬ 
siä aarretta. Hän löytää lähteen, erikoisia ki¬ 
viä ynnä muita pikku viitteitä. Mutta kätket¬ 
tyä kultaa hänen ei onnistu löytää koko elin¬ 
aikanaan. Hän jättää jälkeensä perheraama¬ 
tun väliin taitellun aarrekartan. Sitä saavat 
vapaasti käyttää kaikki toiveikkaat aarteen- 

etsijät tuota muutaman neliökilometrin laa-^ 
juista aluetta kolutessaan. \ 

Kiviseen maastoon on neljällä kivellä ra- \ 
jattu V-kirjaimen muotoinen alue. Kivet 
ovat peräisin kaukaisesta vuoristosta, ja koi- i 
messa niistä on voimakkaasti kaiverrettuja 
merkkejä. 

Lukemattomat ihmiset ovat viimeisten 
170 vuoden aikana yrittäneet ratkaista kät¬ 
ketyn aarteen arvoituksen — mutta turhaan. 
Kompastuskivenä on ollut paitsi alueen suu¬ 
ri pinta-ala myöskin ”Padren” nerokkuus 
— hän näyttää keksineen kaikkien aikojen 
loistavimman piilopaikan. 


1875 kiloa puhdasta kultaa odottaa löytä¬ 
jäänsä jossain Santa Fen rautatien ja 
Cimarron-joen (lähellä Sugar Loaf Peakia) 
välimailla — ja ken ikinä aarteen löytääkin, 
hän saa pitää siitä puolet. Toisen puolet ot¬ 
taa Yhdysvaltojen valtio. Mutta saa nähdä, 
onnistuuko kukaan ratkaisemaan^ rosvojen 
arvoituksen! v 


Kiinnitä korkki tai pieni puunkappale nastaan 
niin, että rumpu pyörii kevyesti ympäri. 

Pane sitten siihen filmi, pyöritä rumpua, 
kurkista katselureiästä ... ja mitä näet?! 
Hauskoja elokuvankatseluhetkiä! 

Nähdään pian taas! • • 


Varmaan ratkaisit kadonneitten kruununjalo- 
kivien arvoituksen? Oliver oli konna! Miten 
niin? Joopa joo, ne kaksi muuta olivat todella 
etsineet varastettua tavaraa (lapio likainen, tik- 
kaat rikki). Mutta Oliver, jonka piti etsiä pi¬ 
meästä kellarista, tuli takaisin käyttämätön 
kynttilä mukanan! Hahhaa! Hän ei siis ollut¬ 
kaan etsinyt! 

Ja nyt karuseliitealteri! Ensin leikkaat poh¬ 
jan (1), sitten pienen ympyrän (2) ja liimaat sen 
lujasti keskeltä (3). Ja vahvistetun kiekon läpi 
pistät nyt nastan. 

Leikkaa kuvanauhat irti ja liimaa yhteen — 
A B:hen ja C Drhen. Sitten tarvitaan tarkkuut¬ 
ta, kun leikkaat katselureiän (E jne). 

Taivuta nyt pohjan lievekkeet, niin että ne 
ovat pystyssä. Liimaa ne lujasti sen pahviren- 
kaan sisäpuolelle, jossa on se katselureikä. 


Julkaisija: 

Kirjakerho Lasten Kirjapaketti, 
Mestarikustannus Oy 
Postiosoite: 

Kirjakerho Lasten Kirjapaketti, PL 124, 
00121 Helsinki 12, puh. 90-649421 
Osoite: Bulevardi 14 A, Helsinki 
Toimitus: 

Jorma Opas (vastaava), Soile Kaukoranta 
Latomo: Typoteam Oy, Helsinki 
Paino: Intergrafica, Milano 
ISSN 0357-5152 

©MESTARIKUSTANNUS OY 
xOJ MCMLXXXII A^ 


31 















JA LOPUKSI 




32 



































































